Document ID: 32009R0539

KOMMISSIONENS FORORDNING (EF) Nr. 539/2009
af 18. juni 2009
om ændring af forordning (EF) nr. 810/2008 om åbning og forvaltning af toldkontingenter for oksekød af høj kvalitet, fersk, kølet eller frosset, og for frosset bøffelkød og forordning (EF) nr. 748/2008 om åbning og forvaltning af et toldkontingent for import af frosset mellemgulv af oksekød henhørende under KN-kode 0206 29 91
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1095/96 af 18. juni 1996 om iværksættelse af indrømmelserne i liste CXL, der blev udarbejdet efter afslutningen af forhandlingerne i forbindelse med artikel XXIV, stk. 6, i GATT (1), særlig artikel 1, stk. 1, og
ud fra følgende betragtninger:
(1)
Artikel 1, stk. 1, andet afsnit, i Kommissionens forordning (EF) nr. 748/2008 af 30. juli 2008 om åbning og forvaltning af et toldkontingent for import af frosset mellemgulv af oksekød henhørende under KN-kode 0206 29 91 (2) og artikel 1, stk. 1, første afsnit, i Kommissionens forordning (EF) nr. 810/2008 af 11. august 2008 om åbning og forvaltning af toldkontingenter for oksekød af høj kvalitet, fersk, kølet eller frosset, og for frosset bøffelkød (3) fordeler løbenumrene for disse kontingenter.
(2)
Artikel 1, stk. 3, i forordning (EF) nr. 748/2008 fordeler det kontingent, der omhandles i artikel 1, stk. 1, i nævnte forordning, på visse mængder af kød, dels med oprindelse i og indført fra Argentina, dels med oprindelse i og indført fra andre tredjelande.
(3)
Artikel 2 i forordning (EF) nr. 810/2008 fordeler det kontingent, der omhandles i artikel 1, stk. 1, første afsnit, litra a), i nævnte forordning, på flere delmængder henhørende under flere KN-koder og med præcise definitioner. Disse delmængder henhører alle under samme løbenummer.
(4)
For at sikre en korrekt forvaltning af disse kontingenter bør der gives specifikke løbenumre til de forskellige underinddelinger af toldkontingentet for frosset mellemgulv af oksekød under forordning (EF) nr. 748/2008 og toldkontingenterne for fersk, kølet eller frosset oksekød under forordning (EF) nr. 810/2008.
(5)
Forordning (EF) nr. 748/2008 og (EF) nr. 810/2008 bør ændres i overensstemmelse hermed.
(6)
Toldkontingenterne under forordning (EF) nr. 748/2008 og (EF) nr. 810/2008 åbnes hvert år for perioden fra den 1. juli til den 30. juni det følgende år. For at undgå forvirring og eventuelle forstyrrelser i samhandelen i importkontingentperioden bør nærværende forordning først anvendes fra og med begyndelsen af den næste importkontingentperiode den 1. juli 2009.
(7)
Foranstaltningerne i denne forordning er i overensstemmelse med udtalelsen fra Forvaltningskomitéen for den Fælles Markedsordning for Landbrugsprodukter -
UDSTEDT FØLGENDE FORORDNING:
Artikel 1
I forordning (EF) nr. 748/2008 foretages følgende ændringer:
1)
I artikel 1, stk. 1, udgår andet afsnit.
2)
I artikel 1, stk. 3, foretages følgende ændringer:
a)
I litra a) tilføjes følgende afsnit:
»Kontingentets løbenummer er 09.4460.«
b)
I litra b) tilføjes følgende afsnit:
»Kontingentets løbenummer er 09.4020.«
3)
Bilag IV, V og VI erstattes af teksten i bilag I til nærværende forordning.
Artikel 2
I forordning (EF) nr. 810/2008 foretages følgende ændringer:
1)
I artikel 1, stk. 1, første afsnit, litra a), udgår andet punktum.
2)
I artikel 2 foretages følgende ændringer:
a)
I litra a) tilføjes følgende afsnit:
»Kontingentets løbenummer er 09.4450.«
b)
I litra b) tilføjes følgende afsnit:
»Kontingentets løbenummer er 09.4451.«
c)
I litra c) tilføjes følgende afsnit:
»Kontingentets løbenummer er 09.4452.«
d)
I litra d) tilføjes følgende afsnit:
»Kontingentets løbenummer er 09.4453.«
e)
I litra e) tilføjes følgende afsnit:
»Kontingentets løbenummer er 09.4454.«
f)
I litra f) tilføjes følgende afsnit:
»Kontingentets løbenummer er 09.4002.«
g)
I litra g) tilføjes følgende afsnit:
»Kontingentets løbenummer er 09.4455.«
3)
Artikel 11, stk. 1, litra a), affattes således:
»a)
senest den tiende dag i hver måned for importkontingenterne med løbenummer 09.4450, 09.4451, 09.4452, 09.4453, 09.4454, 09.4002 og 09.4455 underrette Kommissionen om de mængder produkter, som der blev udstedt importlicenser for i den foregående måned, eller at der ikke blev udstedt importlicenser.«
4)
Bilag IV, V og VI affattes som angivet i bilag II til nærværende forordning.
Artikel 3
Denne forordning træder i kraft på syvendedagen efter offentliggørelsen i Den Europæiske Unions Tidende.
Den anvendes fra den 1. juli 2009.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. juni 2009.

Labels: 3
17
6